Okresná prokuratúra Pezinok 
Šenkvická cesta 5, 902 01 Pezinok

Sp. zn. : 3 Pv 518/12/1107	Pezinok, 21.2.2013
EEČ : 2-14-55-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci jej zo zákona o rodine vyplývala  povinnosť prispievať na výživu svojej dcéry XXXXX, narodenej XXXXX, umiestnenej v Detskom domove Nádej, XXXXX , ktorá jej bola deklarovaná aj rozsudkom Okresného súdu XXXXX II číslo XXXXX XXXXX právoplatným 7. 10. 2011, ktorým bola zaviazaná prispievať na výživu dcéry XXXXX počnúc dňom 2. 2. 2011  sumou rovnajúcou sa 30 % sumy životného minima a splatiť zročné výživné za obdobie od 2. 2. 2011 do 31. 8. 2011 vo výške 178,73 Eur formou mesačných splátok vo výške 5.- Eur  vždy do 15. dňa v mesiaci na účet XXXXX XXXXX XXXXX, si túto svoju povinnosť riadne neplnila, čím jej vznikol za obdobie od  2. 2. 2011 do 2. 2. 2012 dlh na výživnom vo výške 310,41 Eur,

lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník PZ OR PZ Senec, Obvodného oddelenia XXXXX uznesením číslo ORP-418/BE-SC-2012 z 15. mája 2012 vzniesol XXXXX obvinenie pre prečin zanedbania povinnej výživy podľa § 207 ods. 1 Tr. zák. na vyššie uvedenom skutkovom základe.

V prípravnom konaní bolo vyšetrovaním preukázané, že skutok sa stal tak, ako je uvedený vo výrokovej časti tohto uznesenia a spáchala ho obvinená XXXXX. Vyživovacia povinnosť obvinenej je deklarovaná v spise založeným rozsudkom Okresného súdu XXXXX II sp. zn. XXXXX a rodným listom dieťaťa, výška dlhu na výživnom bola ustálená listinnými podkladmi Detského domova Nádej XXXXX.

Dňa 31. 1. 2013 predložil poverený príslušník PZ OR PZ Senec, Obvodného oddelenia XXXXX vyšetrovací spis s návrhom na zastavenie trestného stíhania obvinenej XXXXX z dôvodov uvedených v § 215 ods. 1 písm. d/ Tr. por. s poukazom na ustanovenie § 9 ods. 1 písm. d/ Tr. por. 

     Preskúmaním vyšetrovacieho spisu som zistila, že návrh je dôvodný - na č. l. 27 vyšetrovacieho spisu sa nachádza úmrtný list, z ktorého vyplýva, že v knihe úmrtí matričného úradu XXXXX - XXXXX je zapísané, že dňa 13. 10. 2012 zomrela XXXXX, narodená XXXXX

     Podľa § 215 ods. 1 písm. d/ Tr. por. prokurátor zastaví trestné stíhanie, ak je neprípustné podľa § 9 Tr. por.

     Podľa § 9 ods. 1 písm. d/ Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

    V prípade, ak v priebehu vyšetrovania nastane niektorá zo skutočností uvedená v § 9 ods. 1 Tr. por., prokurátor, ak bolo vznesené obvinenie určitej osobe podľa § 206 ods. 1 Tr. por. za niektorý z trestných činov uvedených v osobitnej časti trestného zákona, musí trestné stíhanie bezodkladne zastaviť, len čo sa o takejto skutočnosti dozvie.

     Na základe všetkých zistených skutočností  a úradného preukázania, že obvinená XXXXX  zomrela, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alena Kečkéšová
prokurátorka